**Elevark: Søk opp Lady Gaga**

1. Bruk bildesøket på en søkemotor (Google, Bing…) til å finne et bilde av Lady Gaga der hun bærer kjolen *Anemone*.

Fyll inn det dere klarer i denne tabellen:

|  |  |
| --- | --- |
| Nettadressen til selve bildet: | Lim inn bildet her: |
| Nettadresse til en side bildet er på: |
| Hvilke søkeord brukte dere: |

1. Kopier nettadressen (http://...) til bildet eller til siden bildet lå på. Gå så til [www.ping.eu](http://www.ping.eu)

Velg «Ping – Shows how long it takes for packets to reach host»

Lim inn adressen til bildet i feltet og klikk “Go”.

Da testes det hvor lang tid det tar å få svar på en forespørsel fra ping.eu til datamaskinen/serveren på internett der bildet ligger. Hvor mange millisekunder tok det?

|  |
| --- |
|  |

1. Det står f.eks.:

-- PING e9625.dscg.akamaiedge.net (104.81.225.157) 56(84) bytes of data. ---  
64 bytes from 104.81.225.157: icmp\_seq=1 ttl=57 time=23.3 ms  
64 bytes from 104.81.225.157: icmp\_seq=1 ttl=57 time=21.3 ms  
…

De fire tallene som er adskilt med punktum, i dette eksempelet «104.81.225.157», er *ip-adressen* til serveren bildet ligger på. Alle datamaskiner, mobiler osv. som kobler seg til internett får tildelt en slik unik ip-adresse. Hvilken ip-adresse har serveren som bildet ligger på?

|  |
| --- |
|  |

1. Gå nå til [www.geotraceroute.com](http://www.geotraceroute.com).

**Denne tjenesten viser hvilke datamaskiner datatrafikken går via mellom to adresser. Vi kaller denne typen datamaskiner for rutere. Rutere er som et slags veikryss, bare at de i tillegg også har rutingtabeller som vet raskeste veien videre.**  
Dere skal nå sjekke hvilke rutere datatrafikken går via på vei mellom Norge og serveren bildet dere fant av Lady Gaga ligger på. Klikk på knappen «Run another traceroute».

I feltet «Source» velger dere en norsk server (NO-…), f.eks. NO-Oslo

I feltet «Site» skriver/limer dere inn ip-adressen fra oppgave 3.

Klikk på «GeoTracroute this!»  
Da skal dere på kartet kunne se gjennom hvilke rutere og hvilken vei datatrafikken har gått.

Skriv inn stedene som listes opp der datatrafikken har gått:

|  |
| --- |
|  |

Prøv også med noen andre nettadresser.

**Ekstraoppgave**

Gå til [www.iplocation.net](http://www.iplocation.net) og se hvilken ip-adresse dere selv har. Hvilke stedsopplysninger (land, region og by) kan andre spore den ip-adressen til?

|  |
| --- |
|  |